
SZABÓ MÓNIKA szegedi olvasónk írja: 
, Kedves Dörmögő! Légy szíves, írjál nekem olyan gyerekek- 
ről, akiket nem ismerek, mert máshol laknak!" 
Ez izgalmas kérés! Kukkantsunk bele néhány levélbe; 
miről is írnak a gyerekek a különböző városokból: 
KRÉN JUDIT — 8 éves olvasónk — Debrecenben la- 
kik. Kapott egy kisegeret, és annyira örül neki, hogy 
még verset is írt róla: 
, Van nekünk egy egerünk, 
Úgy hívják, hogy Pici Cini. 
Ha otthonról elmegyünk, 
Sírni kezd az egerünk. 


Hazajövök az iskolából, 
Megetetem kiskanálból. 
Aranyos az egerünk, 

Akit nagyon szeretünk. " 


Az eleki nevelőotthon óvodásai farsangi 
mulatságról számoltak be a rajzukon. 


SZITA ADRIENN 


t kívánnak a Dörmögő valamennyi olvasójának 


nagycsoportos, 
győri óvodás, 
rajzban mesél- 
te el, milyen 
ügyes — napos 
volt az óvodá- 
ban. 


A második osztályos NAGY JÁNOS — a Zala megye 
Gelsén — gyönyörűen megtanult írni. Most levelező 
társakat, barátokat keres, akiknek írhatna a kisöccséről 
a kutyájáról, és mindenféle érdekességről. Címe 
Gelse, Ady Endre u. 4/A 8774 


TÁBORI ZSOLT 
még csak öt 
éves, de nagyon 
szeret virágot 
gondozni. 

Zsolti  Szolno- 
kon lakik. 


a nevelőotthon lakói ! 


mölcsöt, két banánt, egy narancsot és 
egy fél almát rajzolt a tányérra. 

A fényképen egy rokka látható, az 
asszony fonalat fon. 

Hol laknak a manók? A ruhájuk szí- 
ne árulta el. A vendég jele a lámpa, 
a vendéglátó manóé a szív. 

A formák közül a jobb oldali felső 
illett a világos foltra. 

Szerencsés nyerteseink: Beke Anna 
és Csongor, Eger — Boros János, Hód- 
mezővásárhely — Boros Tibor, Letenyei 
Hédi, Lukács Zsuzsi, Petz Ditta, Sebestyén 
Gyula, Szekszárd — Csete László, Szík- 
szó — Csorba Mónika, Kerekegyháza — 
Domonyik Attila, Rácz Edina, Dunaújvá- 
ros — Fazekas Anikó, Kótaj — Fazekas 
János, Orosháza — Fekete László, Petőfi- 
bánya — Görög Hajnalka, Králik Mónika, 
Mácsai Melinda, Sieg! András, Budapest 
— Gyenes Andrea, Tata — Kertész Ago- 
ta, Letenye — Locker László, Szőlősgyö- 
rök — Madarász Attila, Mezőhegyes — 
Molnár Attila, Debrecen — Oláh Andrea, 
Bakonybél — Puskás Tamás, Pátka — 
Schrancz Noémi, Jászberény — Simák 
Viktória, Bercel — Vadász Krisztina, 
Székesfehérvár — Virágh Krisztián, 
Söpte — Gomba őrs, Kóny. 

Megsúgjuk, hogy következő szá- 
munkban — közkívánatra — újra hir- 
detünk kertészversenyt ! 


Mindenkit üdvözölnek: 


Dörmögőék 


MADÁR ESZTER rajzai 


. FEBRUÁR 


Messze innen, több országhatáron is túl, de nem 
is olyan régen, élt egyszer egy mesélő kedvű édes- 
anya — ha még élne, most éppen dédanya lehet- 
ne —, aki igen sok szép mesét mondott esténként 
a gyerekeinek. Meséinek, történeteinek nagy része 
könyvalakban is megjelent. 

Történt egy este, hogy nem jutott eszébe több új 
mese, a régieket pedig már unták a gyerekei. 

— Az anyák a világon mindenütt a gyerekágyak 
mellett ülnek esténként, és mesélnek — gondolta. 
— Bárcsak valamennyi meséjüket ismerném! 

Másnap elment az újságkiadókhoz meg a Rá- 
dióhoz és azt mondta: — Nem tudok több mesét! 
Kérjetek meg minden édesanyát az újságokon meg 
a Rádión keresztül: küldjék el a legszebb esti me- 
séiket! 

Rengeteg mesét küldtek az emberek. Nemcsak 
az anyák, de az apák, nagyapák, költők, papok, 
katonák, még a gyerekek is. 

JELLA LEPMAN, mert így hívták az asszonyt, 
könyvbe gyűjtötte, kinyomatta ezeket a meséket, 
és örömet szerzett vele az embereknek. Sok mást 
is tett a gyerekekért: többek között könyvtárat 
alapított, amelyben minden, gyerekeknek írt, szép 
könyvet — bármilyen nyelven írták is — össze- 
gyűjtenek, és mindenki megnézheti, elolvashatja 
őket. Megtudhatja belőlük, hogyan fedezhetjük fel 
egymás jótulajdonságait, hogyan élhetünk meg- 
értésben és békében. 

A következő mesét Jella Lepman gyűjteményéből 
választottuk. 


Az elrabolt 


1 

Elt egyszer egy gazdag, okos, jó király. Olyan gazdag 
volt, hogy színarany kastélyban lakott; olyan okos volt, 
hogy a legbölcsebb emberek is hozzá fordultak taná- 
csért; olyan jóságos volt, hogy a virágok, füvek hozzá- 
hajoltak, és a legfélénkebb állatok is elébe mentek, ha 
kilovagolt az erdőbe. 

A király mégis boldogtalan volt, mert egyetlen, leá- 
nyát, akit mindenkinél jobban szeretett, nagy baj érte. 

Egyszer a kis hercegnő arany labdával játszott az er- 
dőben, és véletlenül eltaposott egy légyölő galócát. 

Annyira megharagudott ezért a Nagyhatalmú Erdei 

Manó, hogy elhatározta, bosszút áll. Egy éjjel belopako- 
dott a kastélyba és elrabolta a hercegnő álmát. Abban a 
pillanatban felriadt álmából a hercegnő, felült, és még 
látta a csúf, barna manót, amint kiosont az ajtón. Ettől 
fogva éjszakánként égő szemmel, álmatlanul feküdt az 
ágyában, és napról napra sápadtabb, meggyötörtebb lett. 
A leghíresebb orvosok jöttek gyógyítására a világ min- 
den tájáról, de egyikük sem tudott segíteni rajta. 
Lassan híre kelt az országban, hogy a hercegnő halá- 
los beteg, és csak akkor gyógyulhat meg, ha valaki visz- 
szaszerzi az álmát. A király a leghívebb alattvalóit küldte 
az erdőkbe, hogy megkeressék a Nagyhatalmú Erdei 
Manót, de senki sem találta. Földalatti birodalma nagy 
volt; bármelyik résben, odúban elrejtőzhetett. 
Elkeseredésében a király kihirdette: minden kíván- 
ságát teljesíti annak, aki visszahozza a hercegnő álmát. 
Vándorolt ezidőtájt az országban egy muzsikus, 
aki eljutott a királyi udvarba is. A király magához hí- 
vatta és kérte, muzsikáljon a hercegnőnek. Azt remélte, 


a zene majd felvidítja a lányát. Olyan szépen játszott a 
hegedűs, hogy valósággal elbűvölte hallgatóit. Még a her- 
cegnő is elmosolyodott kissé, de a leglágyabb hegedűszó 
sem tudta álomba ringatni. 

Amikor a muzsikus megtudta, hogy a hercegnő álmát 
a Nagyhatalmú Erdei Manó vitte el, azonnal a tolvaj ke- 
resésére indult. 

Három nap és három éjszaka vándorolt az erdőben; 
minduntalan a manó nevét kiáltozta, minden résbe bele- 
kémlelt, minden szembejövőt megkérdezett, nem látta-e 
a Nagyhatalmút, de hiába. 

Fáradtan, éhesen ült le egy magas, odvas fa tövébe, és 
szomorú gondolatait vidám hegedűszóval próbálta el- 
hessenteni. Ekkor megmozdult valami a háta mögött, a 
fatörzsben, és egy kerek oduban megjelent egy ráncos, 
barna arc, A hegedűs tudta, ez csak a Nagyhatalmú Erdei 
Manó lehet, de úgy tett, mintha észre sem venné. 

— Miből csalogatod elő ezeket a szép hangokat? — 
kérdezte a manó. — Add nekem azt a barna dobozt! 
Mit kérsz érte? 

A muzsikus gondolkodott egy kicsit, aztán így felelt: 


— Vezess a birodalmadba, majd ott keresek magam- 
nak valamit! 

— Indulhatunk —, nevetett a manó, azzal tapsolt 
egyet, mire a fa odvában előtűnt egy lépcső. Lesétáltak 
rajta egy óriási terembe; tele volt ládákkal, dobozokkal, 
igazgyönggyel, arannyal, drágakövekkel. 

— Kéred ezt? — vett fel közülük egyet a manó. Az- 
tán egy másik ékszerre mutatott. — Kéred azt? 

A muzsikus minduntalan a fejét rázta: — Nem, az én 
hegedűm sokkal drágább ezeknél — mondta. 

A terem végén, egy sarokban elefántcsontból faragott 
dobozka feküdt. A hegedűs a kezébe akarta venni, de a 
manó hirtelen felkiáltott: — Nem, ezt nem adom! 

A dobozban parányi üvegpalack volt. A hegedűs bele- 
nézett, és kék, mélységes mély vizet látott. A fenekén 
arany álmok táncoltak. A hercegnő álmai. 

— A palackért odaadom a hegedűmet. Akarod? 

— Nem, nem! Ezt nem adom! 


Ekkor a hegedűs a hatalmas terem közepére állt, fel- 
emelte a hegedűjét és a leggyönyörűbb dallamokat csal- 
ta ki belőle. A hangokra előjöttek odvaikból az egerek, 
a vakondok, a bogarak, a csúszó-mászók és mind a többi 
állatok. Lassan a muzsikus köré gyűltek. 

— Maradj itt nálunk a barna dobozoddal! — kérlel- 
ték. — Örömet hozol az életünkbe! 

— Sajnos nem tehetem, mert a föld felett élek — 
mondta —, de a hegedűmet itthagyom, ha a manó oda- 
adja érte az elefántcsont dobozkát. Kérjétek meg őt! 

Kérték is az állatok, de hiába. A Nagyhatalmú két kéz- 
re fogta a dobozt, és úgy kiáltotta: — Soha! 

Megharagudtak az állatok. A vakond azt mondta, 
hogy betemeti a föld alá vezető utakat. Az egerek azt 
suttogták, hogy többé nem gyűjtenek a manónak télire 
ennivalót. A Nagyhatalmú félni kezdett, végül mégis- 
csak odaadta a dobozt, és útjára engedte a hegedűst. 

Szaladt a muzsikus, ahogy csak a lába bírta. Azonnal a 
hercegnőhöz sietett, és a szemébe csepegtetett az üveg- 
cséből. A hercegnő nyolc nap és nyolc éjjel aludt, s mi- 


kor felébredt, szebb és kedvesebb volt, mint valaha. 

A király magához hívatta a hegedűst, szívből megkö- 
szönte neki, amit tett, és megkérdezte, milyen kíván- 
ságát teljesíthetné. 

— Egy új hegedűt kérek, mert a régi az erdőben ma- 
radt — felelte. 

— Nagyon szerény kívánság —, vélte a király. — 
Többet tettél értünk, mint amit meghálálhatnánk. 

— Uram, királyom, akkor szeretnék az udvarnál ma- 
radni, és néha a hercegnőnek muzsikálni. 

— Ennél nagyobb örömet nem is szerezhetnél a her- 
cegnőnek! — mondta a király. — Tudom, nagyon meg- 
szeretett téged. Velünk maradsz, utódom leszel a tró- 
non, a lányomat pedig hozzád adom feleségül. 

Ekkora szerencsétől majd elállt a hegedűs szava. 
Kézenfogta a hercegnőt és megfogadta: úgy őrzi ezentúl 
az álmát, hogy többé soha, senki el ne rabolhassa. 

Sok-sok évig éltek együtt boldogan, és még ma is él- 
nek, ha meg nem haltak. 


Fordította: BASSA GYÖRGYNÉ 

FECSKE CSABA 


Hol voltam? d 


Hol voltam, mikor még pt 

az voltam, 

Mi minden voltam 

Nemsokára te is kisdobos lehetsz. Tudod-e, 
honnan ered a kisdobos név? Erről olvashatsz a 
versben. 

RÁKOSY ANIKÓ rajzai 


VASVÁRI ISTVÁN 


Az volt a hajnalhasadás, 
márciusi rügy, a fény — 
ki tudja, hol, csapatba állt 
egy dobos kislegény. 


Talán látta Petőfit is, 
Bem két táborát 

s dobolt, a kislegény, 
míg őszbe hulltak a fák. 


Egy dobverés — egy szívverés, 
a fölkelt nemzeté 

s elhalt a kisdob — elveszett 
Világos felé. . . 


Emeld fel azt a kisdobot, 
mert értünk is pereg: 
társakért tenni szép dolog, 
gyengébbnek nyújts kezet! 


Az iskolapad fényesül, 
hol könyv és hű füzet 
kíséri a kisdobost, 

míg évre év pereg . . . 


Nyakkendőd lesz kék színű, 
hogy különb, jobb lehess, 
mint hajdan az a kislegény: 
tenni érdemes! 

NAGY ÉVA svi Az 
Hová lett Nagyapó háza? 


Nagyapó fürgén lépkedett a reggel óta tartó 
hóesésben. Szeretett volna minél előbb otthon 
lenni. Úgy gondolta, mire az unokái látogatóba 
jönnek, nagy tál frissen pattogatott kukoricával 
várja őket. Bekanyarodott az utcájukba, de 
szinte semmit sem látott a kavargó hópelyhek- 
től. 

— Ejnye — mérgelődött —, hol is van a há- 
zam? 

Tanácstalanul topogott. Érezte, hogy a ház- 
nak valahol ott kellene lenni a közelben. Igen 
ám, de hol? Hiszen nem látott mást, csak egy 
hatalmas hókupacot. Nagyapó megvakarta a fe- 
je búbját. Egyszercsak meghallotta Bojtár kutya 
ugatását valahonnan. Furcsa volt ez a hang, kö- 
zeli és távoli egyszerre. 

— Ó! — vidámodott meg hirtelen Nagyapó 
— megvan! Ez a hókupac nem más, mint az én 
házam. Csak még a tetejét is betemette a hó. 

Kerített egy lapátot Nagyapó, s hányni kezd- 
te a havat. Arra haladt, amerről az ugatást hal- 
lotta. Bojtár kutya meg belülről, az udvar felől 
kaparta a havat. Hamarosan összetalálkoztak. 
Most már együtt folytatták a munkát, és egy- 
kettőre végeztek. Aztán Nagyapó behívta Boj- 
tár kutyát melegedni a konyhába; még egy 
nagy darab csontot is adott neki. 

si pedig nekilátott, a kukorica-pattogatás- 
nak, mert közeledett az unokák érkezésének 
ideje. 

HORGAS BÉLA 


DIDERGŐ 


Tél volt, hullt a hó, fújt a szél, fehér volt 
minden, de Sétikálót ez nem zavarta a Sétiká- 
lásban. És ha zavarta is, meg nem akadályozhat- 
ta. Lábára csizmát húzott, fejére sapkát, vállára 
bundát kanyarított, és már indult is. Természe- 
tesen vele voltak a kulcsai és a napernyője, 
mert tőlük meg nem vált volna semmiért sem. 


A hegyoldalra irányította lépteit, mert arra 
kevesen jártak ilyenkor. Az utat belepte a hó, 
de Sétikáló csukott szemmel se tévedt volna el. 
Egyet lépett, és azt mondta csizmája alatt a hó: 
rippsz! Még egyet lépett, és a hó azt mondta: 
roppsz! Erre aztán nekivágott: rippsz-roppsz, 
rippsz-roppsz! Hiába, sétikálni mezítláb is, 
csizmában is csudajó! 

Ment Sétikáló, ment, ropogott talpa alatt 
a hó, s már éppen arra gondolt, hogy télen 
mégis csak kisebb a forgalom, amikor . . . 


— Vac-vac, diri-di, vacc! Brr és fű és vacc! 
Vövö di ridi vacc! 

uHű, de fázik itt valaki!" — gondolta Séti- 
káló és nyomban meg is pillantott egy nála is ki- 
sebb, hosszúkabátos manót, aki éppen a fenyő- 
bokorról csüngő jégcsapot próbálta letörni. 

— Hát te? — kérdezte Sétikáló. — Mit 
akarsz azzal a jégoszloppal? 

— Még hogy oszlop! — csattant föl a parányi 


LTAI ÉVA rajza 


manó. — Jégcsap ez, ha mondom! Vövö di ridi 
vacc! 

— És ha jégcsap, akkor mit akarsz vele? 

— Ej! — csóválta fejét a kis manó. — De tu- 
datlan vagy te, hallod-e. . . Vac-vac! 

— Én Sétikáló vagyok, nem tudatlan — 
mondta Sétikáló. — De te ki vagy? Vigyázz, 


mert megesz a fagy! Kölcsön adjam a kesztyű- 
met? 


— Nekem nem kell a kesztyűd. Hanem a kul- 
csaidat kölcsön adhatnád! Fű di ri-di vacc! 


— Attól aztán nem lesz meleged, de tessék! 

Sétikáló átnyújtotta a kulcsokat, a kis manó 
pedig meglengette a vaskarikára fűzött csomót 
és oldalba csapta vele a jégcsapot. Le is tört, le 
is esett — majdnem leütötte lábáról a manót, 
de az csöppet sem ijedt meg, hanem fölpattant 
a jégcsapra és meglovagolta, mintha a lova lett 
volna. Közben úgy vacogott, hogy Sétikálónak 
hideg futkosott a hátán. 


— Te szegény, szegény kis manó! Mit tehet- 
nék, hogy ne fázz annyira? 


A kicsi manó ekkor barátságosan felpillan- 
tott, a vacogás közben göcögött kicsit, aztán 
megnyugtatta a tündért. 


— Már segítettél, nem látod? . . . Én ugyanis 
Didergő vagyok és annál jobb nekem, minél 
jobban didereghetek, de a legjobb akkor, ha 
egy jégcsapon lovagolva didereghetek — vac- 
vac és vö-vö diri di-di-ri! 

Sétikáló álmélkodva felhúzta a szemöldökét, 
aztán fölhúzta a napernyőjét is és elindult haza- 
felé, mert megeredt a hó. Sok furcsaság van, 
gondolta. Lám-lám, miket láthat az, aki kinyit- 
ja jól a szemét és a fülét. Sohase hitte volna, 
hogy valaki a hideget is szeretheti... Persze, 
sose találkozott még Didergővel. 


a 
Dane 


f 


 pedtek a fák ágaira. 


A hangya 


A kis hangya beleesett egy 
harmatcsöppbe. Kétségbeeset- 
ten kiáltozott: 

— Segítség! Segítség! Meg- 
fulladok! 

Társai azonnal rohantak, s 
hogy szalmaszálat keressenek, 
amivel kimenthetnék a bajbaju- 
tottat. 

De mire találtak egy szalma- 
szálat, a harmatcsöpp felszá- 
radt, és már nem volt semmi 
baj. 

3 Fordította: ANTALFY ISTVÁN 


Lámpácskák 


Éjszaka az erdőben így szól 
tak a nyuszik a szentjánosbogár- 
hoz: 


— Sötét van... félünk... 
— Várjatok csak — mondta 
a kis bogár —, és elröpült. 


Csakhamar társaival együtt tért 
vissza, és valamennyien letele- 


A kertben rengeteg apró 
lámpácska — szentjánosbogár 
— világított. És a nyuszik nem 
féltek többé. . . 


Kiknek a munkaeszközeit látod a képen? Ha kitaláltad mind a 
három ember foglalkozását, akkor rajzold le, vajon mi minden 
lehet a munkájuk eredménye! Rajzaidat várja Dörmögő! 


Dirmeg-dörmög a medve, 
Nincsen neki jókedve. 
Alhatnék, mert hideg van, 
Jobb most bent a barlangban. 


Bihari gyermekmondókák. 
FARAGÓ JÓZSEF és 
FÁBIÁN IMRE gyűjtése 


HORVÁTH ZOLTÁN felvétele 


Tudod-e, minek a részletét 
ábrázolja ez a kép? Ha kitalál- 
tad, rajzold le! 


Dugó Hugó, Harmonika Mónika éstársaik 


Szeretnél ilyen vidám, guggolós figurákkal játszani? Elkészí- 
tésükhöz a következők szükségesek: orvosságos doboz teteje, 
(olyan, amelyen harmonikaszerű, műanyag betét van), ping- 
ponglabda, tű, cérna, gyöngy, olló, ragasztó, színes papírok. 
Az orvosságos dobozokhoz egyedül nem nyúlhatsz, a felnőttektől kérj 
megfelelő doboztetőt! 

Ezután bizonyára szívesen át is szúrják kötőtűvel a pingpong- 
labdát és az orvosságos doboz tetejét. 

Egy nagy tűbe fűzz fonalat, a fonal végére köss gyöngyöt! Húzd át a cérnát a pingponglabdán 
és a doboztetőn! Ha az alul kicsüngő cérnát lefelé húzogatod, vidáman rugózni kezd a babád. Hogy 
mi legyen belőle? Lehet kisfiú, kislány, nyuszi, cica vagy más. Válassz kedved szerint, vagy találj ki 
újabb díszítést! 

GYÁRFÁS ENDRE 


Fagy fészkeli még a fákat, 

kis bocsaink mégsem fáznak. 
Fölkeltek már kora reggel, 
hancúroznak csuda kedvvel. 
Egyszerre csak Így szól Borka: 
— Fiúk, van egy jó ötletem. 
Játsszuk azt, hogy mozgóbolttal 
száguldozunk völgyön-hegyen! 


TIANT; 


— Mozgóbolttal? — ámul Berci. 
— Ahhoz egy buszt kell szerezni. 
— Ez csak játék — nevet Bori. 

— Busz helyett a szánkó halad. 
Madáreleség az áru. 

— Hát a vevők? — A madarak. 
— Gyerünk, keressük meg Anyót, 
kérjünk tőle ennivalót! 


Anyó nyitja már a kamrát. 

— Tessék bocsok, ezt vigyétek! 
Néhány marék tiszta búzát 

s kölest ad a csemetéknek. 

— Kaphatunk-e szalonnabőrt? 
— Persze. Vágjátok le szépen! 
Vihettek még csipkebogyót 
Bori pettyes kötényében. 


Megrakják a szánkót, aztán 
elindulnak nagy berregve. 

Olyan jármű ez, amelynek 

a motorja: három medve. 

Tisztás szélén megpihennek. 

Elkiáltja magát Borka: 

— Cinkék! Rigók! Megjött. . . itt van 
Dörmögőék mozgóboltja! 


Ezt az oldalt 
te színezd ki! 


F. GYŐRFFY ANNA rajzai 

Suhognak az apró szárnyak. . . 
Megérkezik a madárhad. 1€ 
— Csip, csip, csupa ínyencfalat! 
Mi az ára? Mennyit kértek? 

— Csak annyit: ha jön a tavasz, 
pusztítsatok sok-sok férget! 


— Megígérjük, jó bocsok, 
mackó-mozgó-boltosok. 

BÁBA MIHÁLY 


Az ostoba szarka 


A vadgalamb vidáman turbé- 
kolt a fán, amikor csörögve 
odaröppent a szarka. 


— Itt láttam, itt láttam! — 
hajtogatta szüntelen. 


A vadgalamb egy ideig rá 
sem hederített a szarkára, de 
amikor sokáig nem hagyta abba 
a csörgést, odarepült hozzá és 
megkérdezte: 


—. Mi bajod van, Szarka néni? 


— Itt láttam, itt láttam — 
ismételgette kétségbeesetten a 
szarka. 


A vadgalamb megsajnálta. 
—- Biztosan elvesztett szegény 
valamit — gondolta, és nyom- 
ban el is határozta, hogy segít 
neki megkeresni. 


— Mit láttál itt? Mit vesztet- 
tél el? — kérdezte aggódva a 
vadgalamb. — Mondd meg, és 
segítek megkeresni! 

A szarka csodálkozva rábá- 
mult, aztán olyannyira csör- 
gött, hogy szegény vadgalamb 


alig értette meg, mit is akar 
mondani. 

— Itt láttam, itt láttam, fé- 
nyes volt, csillogott... ilyen 
kicsi karika. . . 

Hát az meg mi lehet? — töp- 
rengett a vadgalamb. Biztosan 
valamilyen kedves emlék, azért 
sajnálja annyira. Gyorsan leröp- 
pent a fáról és keresni kezdte 
ő is a bűvös, csillogó karikát, 
Ment jobbra, ment balra, be- 


bújt a bokrok alá is, de nem lá- 
tott semmit. A szarka meg ide- 
oda ugrált mögötte csörögve. 
Egyszercsak felkiáltott : 


— Megvan, megvan! 


Megnézte a vadgalamb is a 
megtalált kincset. Egyszerű kis 
rézkarika volt, amelyre ha rá- 
sütött a nap, úgy csillogott, 
mint az arany. A vadgalamb 
megnézte jobbról, megnézte 
balról, de semmi érdekeset 
nem látott rajta. Meg is kér- 
dezte rögtön a szarkától, hogy 
ezért a kis karikáért esett úgy 
kétségbe? 

— Persze, hogy ezért! — 
méltatlankodott a szarka. Erre 
repültem és messziről meglát- 
tam, hogy csillog. Leszálltam, 
kerestem, de nem találtam. 
Nem is tudom, mi lett volna 
velem, ha nem segítesz megke- 
resni. Nagyon köszönöm! 


— §Szóra sem érdemes — 
mondja a vadgalamb. — De 
mondd csak, minek neked ez 
a karika? 


— Minek ?— csodálkozott a 
szarka. — Mert ilyen még nincs 

otthon! Pedig nekem sok szép 
csillogó holmim van. Gyere ve- 
lem, megmutatom! 


A szarka csőrébe fogta a réz- 
karikát,  előreröppent, hogy 
mutassa az utat a vadgalamb- 
nak. 

És valóban, a  vadgalamb 
ámulva bámult szét a szarka 
otthonában. Volt ott annyi csil- 
logó-villogó apró holmi, hogy 
mozdulni is alig tudott tőle. 

— Látod, hogy csillognak? — 
dicsekedett a szarka. 


A vadgalamb bólogatott, de 
nem értette, hogy miért gyűj- 


ti őket a szarka. Megkérdezte. 

— Minek, minek? — csörög- 
te a szarka bosszúsan. — Kell, 
hiszen csillognak! 


— De semmi hasznát nem ve- 
szed! 

— Hát aztán! Az a fontos, 
hogy az enyém, és csillog! 

A vadgalamb csodálkozott az 
ostoba válaszon, aztán otthagy- 
ta a szarkát. Azóta messze elke- 
rüli. Még a közeli fákra sem rak 
fészket, nehogy a fiókái eltanul- 
janak valamit az ostoba, minden 
felesleges, csillogó holmit ösz- 
szegüzülő szarkától. 


Dörmögő Dömötör, a Magyar Úttörők Szövetségének gyermeklapja. 

EMLEKEZIEIŰ 
szülőknek, nagyszülőknek 
Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat. 


e Piros alapszín: 3—4 éve- 


seknek; 


8 kék alapszín: 5—6 éve- 


seknek; 


O sárga alapszín: első osz- 


tályosoknak; 


O fehér alap: mindenkinek. 

LENDVAI ILONA . v? . 
d, bátor cica 


— Veszélyes állat a kígyó: 
alattomos, csúszómászó. 


— Hogyha egyszer kígyót látok, 
én azzal is szembeszállok! 


a Jaj! Mi ez a csúszómászó? 
Segítség! Itt van a kígyó! 

— Nem hittem a hős cicáról: 
megijed egy gilisztától! 

EZ A MELLÉKLET, 
EMELD KI A LAPBÓL! 


KÉT JÁTÉK! 


BÚJÓCSKA 


Csinos házban lakik az egyik kisegér. A 
következő oldalon megtalálod a házát is. 

Vágd körül a két egeret, és hajtsd felfelé 
a fülüket a szaggatott vonalak mentén! Ez- 
után hajtsd az egerek háta alá a talpukat, 
a harmadik szaggatott vonalon, és ragaszd 
a talp végét a nyak alá, oda ahol a fül kezdő- 
dik! Így egy kissé domború lesz a hátuk. 
Vágd ki a farkincákat is, kend be ragasztó- 
val a pöttyözött részeket, és ragaszd a farkat 
alulról a talpra! 


Vágd körül a színes házat, hajtogasd meg 
a fekete-fehér rajzok szerint, és költöztesd 
bele az egyik egeret! Bújócskázhatnak, ker- 
getőzhetnek, de ha mégsem akarnának elő- 
jönni, ezzel a mondókával csalogasd ki őket: 


, Egér egér..." 


Magyar népi mondóka 


Egér, egér, kisegér? 
van-e fogad hófehér? 
Adjál nekem vasfogat, 
adok neked csontfogat! 

Ez a ház talpa. Hajtsd alá! 


A has belső oldala 


(NOSBEKA a második játékunk; mo- 
zog a feje és a farka. 

Vágd körül a részeket, aztán vágj nyílá- 
sokat a hason, a fekete vonalak mentén! 
Kend be ragasztóval a pöttyözött részeket, 
de ügyelj, hogy csak ezekre a részekre kerül- 
jön ragasztó, máshová ne cseppenjen; aztán 
ragaszd egymáshoz a teknős két oldalát! 

Most ragaszd az alsó állkapocsra a nyelvet, 
és ragaszd őket együtt a fej alá! 

Végül bújtasd a nyílásokba a fej-farok 
részt, a túloldali rajz szerint! A farkánál fogva 
mozgathatod a teknősbéka fejét előre-hátra 
és jobbra-balra. 


NAGY KATALIN óvónő tervei, SÓTI KLÁRA rajzai 


alsó állkapocs 


